ปศุสัตว์อำเภอขุนยวม จังหวัดแม่ฮ่องสอน ลงพื้นที่ตรวจสุขภาพโค กระบือ เฝ้าระวังพยาธิ โรคปากเท้าเปื่อย และลัมปี สกิน
นายมงคล เจริญเมือง ปศุสัตว์อำเภอแม่ลาน้อย รักษาราชการแทนปศุสัตว์อำเภอขุนยวม จังหวัดแม่ฮ่องสอน เปิดเผยว่า ได้มอบหมายให้นางสุกัลยา แสงใส พนักงานจ้างเหมาผู้ช่วยงานด้านสัตวแพทย์ และนายกวีวัธน์ เจริญกิจกังสดาล พนักงานจ้างเหมาเฝ้าระวังโรคระบาดในสัตว์ ลงพื้นที่ปฏิบัติงานให้คำแนะนำส่งเสริมการเลี้ยงสัตว์ ตรวจสุขภาพโค กระบือ ถ่ายพยาธิ และฉีดวัคซีนป้องกันโรคปากและเท้าเปื่อย พร้อมพ่นน้ำยาฆ่าเชื้อคอกโค กระบือ  ทำลายเชื้อโรคในพื้นที่เสี่ยง รอบที่ 2/2564 ในพื้นที่อำเภอขุนยวม จังหวัดแม่ฮ่องสอน ได้แก่  บ้านหางปอน ม.3 ตำบลหางปอน เกษตรกร จำนวน 1 ราย บ้านขุนยวม ม.1 เกษตรกร จำนวน 9 ราย  จำนวน  คอกสัตว์ 9   คอก จำนวนโค 87 ตัว บ้านขุนยวม ม.2 เกษตรกร จำนวน 1 ราย จำนวนคอกสัตว์ 1 คอก จำนวนโค 8 ตัว  และบ้านเมืองปอน ม.2 เกษตรกร จำนวน 1 ราย  จำนวนคอกสัตว์ 1 คอก จำนวนโค 9 ตัว         ในการนี้ เจ้าหน้าที่ได้ให้คำแนะนำแก่เกษตรกรในการเฝ้าระวังโรคลัมปี สกิน  LSD  (Lumpy skin disease) ในโค เนื้อ-กระบือ และพ่นหมอกควันกำจัดแมลงคอกสัตว์ ซึ่งเป็นพาหะของโรค